Euroopa Liidu Teataja L 271 , 10/12/1971 Lk 0022 - 0022

Soomekeelne eriväljaanne: Peatükk 3 Köide 4 Lk 0048

Taanikeelne eriväljaanne: Seeria II Köide II Lk 0030

Rootsikeelne eriväljaanne: Peatükk 3 Köide 4 Lk 0048

Ingliskeelne eriväljaanne: Seeria II Köide II Lk 0030

Kreekakeelne eriväljaanne: Peatükk 03 Köide 7 Lk 0082

Hispaaniakeelne eriväljaanne: Peatükk 03 Köide 5 Lk 0116

Portugalikeelne eriväljaanne Peatükk 03 Köide 5 Lk 0116



Komisjoni määrus (EMÜ) nr 2622/71, 9. detsember 1971, rukki Türgist importimise korra kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 7. juuni 1971. aasta määrust (EMÜ) nr 1234/71 teatavate teraviljade Türgist importimise kohta, [1] eriti selle artiklit 4, ning arvestades, et: komisjon võttis määrusega (EMÜ) nr 1234/71 vastu Euroopa Majandusühenduse ja Türgi vahel sõlmitud vahelepingus ning Euroopa Majandusühenduse ja Türgi vahelise assotsieerumislepingu lisaprotokollis sätestatud Türgist rukki importimist käsitleva erikorra rakenduseeskirjad; kõnealuse erikorraga nähakse teatavatel tingimustel ette Türgist imporditava rukki suhtes kohaldatava impordimaksu vähendamine; selleks tuleb tõendada rukki päritolu ja selle otsene vedu Türgist ühendusse ning esitada tõend, et eksportija on tasunud maksmisele kuuluva ekspordi erimaksu; halduskoostöö meetodid, sealhulgas päritolutõend ja tõend rukki otsese vedamise kohta Türgist liikmesriiki, on reguleeritud assotsiatsiooninõukogu otsustega nr 4/71 [2] ja 5/71 [3], mille sätteid kohaldatakse vastavalt nõukogu 1. septembri 1971. aasta määrusele (EMÜ) nr 1885/71 [4]; seepärast piisab, kui vastavalt määruse (EMÜ) nr 1234/71 artiklile 3 kehtestatakse kord ekspordi erimaksu tasumise tõendamiseks kaupade liikumissertifikaadi A.TR.1 abil; seepärast tuleks komisjoni 20. septembri 1971. aasta määrus (EMÜ) nr 2019/71 [5] rukki Türgist importimise korra kohta kehtetuks tunnistada ja asendada käesoleva määrusega; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1234/71 artiklites 2 ja 3 osutatud ekspordi erimaksu maksmise tõendamiseks esitatakse impordiliikmesriigi pädevale asutusele kaupade liikumissertifikaat A.TR.1. Sellisel juhul teeb pädev asutus rubriiki "Märkused" ühe järgmistest kannetest: "Taxe spéciale à l’exportation selon règlement (CEE) No 1234/71 acquittée pour un montant de …" "Besondere Ausfuhrabgabe gemäss Verordnung (EWG) nr. 1234/71 in Höhe von … entrichtet." "Tassa speciale per l’esportazione pagata, secondo regolamento (CEE) n 1234/71, per un importo di …" "Speciale heffing bij uitvoer bedoeld in Verordening (EEG) nr 1234/71 ten bedrage van … voldaan." Artikkel 2 Komisjoni 20. septembri 1971. aasta määrus (EMÜ) nr 2019/71 tunnistatakse kehtetuks. Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. detsember 1971 Komisjoni nimel eesistuja Franco M. Malfatti [1] EÜT L 130, 16.6.1971, lk 53. [2] EÜT L 197, 1.9.1971, lk 2. [3] EÜT L 197, 1.9.1971, lk 11. [4] EÜT L 197, 1.9.1971, lk 1. [5] EÜT L 213, 21.9.1971, lk 7. --------------------------------------------------